rlitschk/wikidir huggingface dataset:
Heraldik, de Heroldskunst, bedutt Wapenwesen un ümfaat de dree Deele Wapenkunst, Wapenkunne un Wapenrecht: Wapenkunst sünd de Regeln, wie en Wapen utsehn mutt; Wapenkunne sünd de Regeln, wie en Wapen to lesen is; Wapenrecht sünd de Regeln, wie en Wapen to föhren is. De Wapenkunst in de Heraldik geiht torüch up dat 12. Johrhunnert. De Wapenkunne befaat sik dor mit, wie en Wapen tohopenstellt is un wat siene enkelten Deele un Symbole bedüden doot. De Wapenherold weer dor de Fachmann for, dat Wapen to lesen un rut to finnen, wer dor achter steken dö. Hüdigendags warrt de Pleege vun de Heraldik sunnerlich in Heraldische Vereene bedreven. As en Deel vun de Histoorsche Wetenschop höört se to de histoorschen Hölpswetenschoppen. Dat weer begäng, dat de Kriegslüde un sunnerlich de Heerföhrers vun de Völker vun Babylon, Persien un China Teken un Figuren up ehre Schiller un Flaggen sett hefft. Ok up de Schiller vun de olen Greken weern allerhand Deerter to sehn, as Löwen, Peer, Hunne, Wildswiene oder Vagels. Ok Rom siene Kohorten un Legionen hefft ehre egen Symbole un Teken harrt. Man in düsse Tieden weern de Biller up de Schiller sunnerlich Smuck. Bovenhen schollen se dat Böse afwennen. Wichtig weer
As Priesschild wurrd en Schild, Upklever oder Etikett an en Waar betekent, up de de Kooppries in Betrag un Währung uttekent is. Völ Priesschilder enthollen noch tösätzlich Informatschonen, as de nipp un nau Produktbeteken, en Barcode to’n Inscannen an de Kass oder herstellerspezifische Angaaven as Produkt- oder Chargennummer. In Düütschland sünd de nipp un nau Angaven to de Priesutteken tegenöver den Letztverbrukers dör de Preisangabenverordnung (PAngV) regelt.
Döhl betekent Döhl, Oort in de Gemeen Äästörp in’n Landkreis Horborg, Neddersassen. Döhl is de Familiennaam von Frank Schmidt-Döhl (* 1963), düütschen Mineraloog un Schriever, Friedhelm Döhl (1936–2018), düütschen Komponist un Musikpädagoog, Hartmut Döhl (* 1941), düütschen Klassischen Archäoloog, Reinhard Döhl (1934–2004), düütschen Literatur- un Medienwetenschopper. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner Döhl (Mehrdüdig Begreep). Döhl is en Dörp in de Gemeen Äästörp in’n Landkreis Horborg, Neddersassen. Döhl liggt in de Lümbörger Heid an’n Rand von dat Naturschuulrebeed Lümbörger Heid un an de Smale Au. Nich wied weg in’n Westen bi Wils hett de Lümbörger Heid mit’n Wilser Barg ehren höögsten Punkt. Twüschen Döhl un Wils doot ok de Döhler Fuhren liggen. De Naveröörd sünd Sohrndörp un Su’möhlen in’n Noorden, Äästörp un Lübberstää in’n Noordoosten, Rulfsen un Raben in’n Oosten (de beiden in’n Landkreis Lümborg), Ebendörp in’n Süüdoosten, Hörpel in’n Süden, Volgern in’n Süüdwesten, Wils in’n Westen (de letzten dree in’n Landkreis Heidkreis) un Unnel in’n Noordwesten. Wohrschienlich kummt de Oort in en Oorkunn von 1135 toeerst vör. Ganz seker kummt de Oort denn in en Oorkunn von’n Bischop von Veern 1231 vör. De Oort is dormaals Dolethe nöömt worrn un hett in’n Bardengo legen. Binnen den Bardengo hett de Oort to’n Goh Soltinghusen (Solzhusen) höört un von so 1679 af an to de Vaagdie Garlstörp. In’n Eersten Weltkrieg sünd twee Soldaten ut Döhl fullen oder vermisst un in’n Tweten 24. Vör 1885 leeg Döhl in’t Amt Winsen un na 1885 in’n Kreis
Arzt betekent Dokter, hoochdüütschen Utdruck för en Dokter (Mediziner). Arzt is de Familiennaam von Arthur Arzt (1880–1953), düütschen Politiker, Clemens Arzt (* 1958), düütschen Rechtswetenschopper, Eduard Arzt (* 1956), öösterriekschen Physiker, Gunther Arzt (* 1936), düütschen Rechtswetenschopper, Heinrich Arzt (1874–1947), düütschen Ünnernehmer, Horst Arzt (* 1941), düütschen Politiker un Footballfunkschonär, Hugo Arzt (1877–1952), düütschen Beamten, Leopold Arzt (1883–1955), öösterriekschen Mediziner, Ludwig Arzt (1873–1956), düütschen Ünnernehmer, Michael Arzt (1841–1911), düütschen Ünnernehmer, Peter Arzt-Grabner (* 1959), öösterriekschen Theoloog, Philipp Ludwig Arzt (1799–1875), düütschen Ünnernehmer, Simon Arzt (1814–1910), ägyptsch-jöödschen Zigarettenfabrikant, Thomas Arzt (* 1983), öösterriekschen Dramatiker, Volker Arzt (* 1941), düütschen Physiker, Wetenschopsjournalist, Moderator un Schriever. Kiek ok bi: Artzt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Aquafitness is en Trainingsoort för den helen Lief, de to’n Swemmsport torekent warrt. Utöövt warrt dit Training in’t siete Water bit Bosthööch oder in Deepwater mit un ahn Reedschopppen as Swemmnudel, Schiev. Gördel, Hantel Waterfohrrad oder Kick-Box-Handschoh. Traineert warrt dorbi de Arms, de Been, de Oors un de zentrale Lief. Sinn dorvun is, de Kraft, Beweglichkeit un de Utduer to verbetern. Togliek föddert de Sport de Entspannung. Dat moderne Aquafitness ünnerscheed sik vun de klass’schen Watergymnastik dordör, dat mehr Weert op de Fitness leggt warrt. Dat Training bargt vele Aerobic- un Pilates-Elementen. Dör de Opdrift vun’t Water warrt de Lidden nich so dull belast, wiel de Waterwedderstand de Muskelkraft und de Utduer föddert. www.planetsenior.de/aquafitness/ Jeannette un Andreas Hahn: Aquatraining, Meyer & Meyer Sport Verlag, 2005, ISBN 3-89899-138-5 Watergymnastik
De Stadt un Gemeende Akureyri ['aːkʏˌrɛiˑrɪ] (iesl. Akureyrarkaupstaður) is mit 17.633 Inwahners (Stand: 1. Januar 2009) de veert gröttste Stadt in Iesland. Grötter sünd bloß Reykjavík, Kópavogur un Hafnarfjörður. Buten den Bezirk vun de Hööftstadt is de Habenstadt dat tweet gröttste Zentrum vun Anwahners un dat gröttste Zentrum for Deenstleisten in’n Norden vun dat Land. To de Gemarken vun de Gemeende höört vun den 31. Mai 2009 af an ok dat Eiland Grimsey. Akureyri liggt an de Kant vun den Fjord Eyjafjörður, de wiet in dat Land rinlangen deit un vun den Glera-Stroom. De Stadt is nich wieter, as man 50 km süüdlich vun den Polarkrink weg, de avers over dat Grimsey-Eiland henlopen deit. Dor kann een vun Akureyri ut mit Bus un Fährschipp henkamen. Vun Akureyri ut is dat nich wiet na de annern Saken, de een sik in Iesland sienen Norden ankieken scholl, as na de Waterfäll Aldeyjarfoss un Goðafoss un na den Myvatn-See. Ok na Husavik kann een vun Akureyri ut hen fohren un dor [[[Waalfisch]]e ankieken. Vor de Stadt Akureyri liggt in den Fjord Witte Smökers. De Anfäng vun de Stadt liggt dor in, dat de Dänen hier in’t Johr 1602 en Station for den Hannel
Lull betekent Lull, Oort in de Gemeen Venray, Limborg, Nedderlannen, Lull, brietsche Band, Lull, EP von de Smashing Pumpkins. Lull is de Familiennaam von Charles E. T. Lull (1880–1934), US-amerikaanschen Offzeer, Edward P. Lull (1837–1886), US-amerikaanschen Offzeer, Richard Swann Lull (1867–1957), US-amerikaanschen Paläontoloog, Timothy Lull (1943–2003), US-amerikaanschen Schriever. Kiek ok bi: Llull. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Friedrich Bayer († September 1928) weer en düütschen Politiker von de DNVP. He weer na en Tied as Regerungsassesser von 1898 bet September 1928 de Landraad von’n Kreis Hadeln. 1922 is he Ehrenbörger von de Stadt Oterndörp worrn. He is 1928 na en Hartslagg doodbleven. Sien Nafolger as Landraad weer denn Hinnerk Willem Kopp.
Alexander Plato Sostmann (* 1833 in Elze; † 1908 in Hannover) weer en düütschen Politiker. Sostmann is 1833 in Elze boren. He hett an de Universität Göttingen Juristeree studeert. He weer na en Tied as Regerungsassesser toeerst von 1865 bet 1873 Börgermeester von Oterndörp un güng denn as Amtshauptmann na dat Amt Dorum. Dat is he von 1873 bet 1885 ween. 1879 is he Kreishauptmann von’n Stüürkreis Oterndörp worrn un later denn, nadem de Kreis Hadeln nee billt worrn is, von’n 1. April 1885 bet 1898 de Landraad von’n Kreis Hadeln. Sien Nafolger as Landraad weer Friedrich Bayer. Rudolf Lembcke: Hadelns Landrat Alexander Sostmann und seine Zeit: Vom Welfenroß zum Preußenadler. 1982 Normdaten: GND: 103515238X (OGND, AKS) | VIAF: 301024968 | Wikipedia-Personensöök
Gustav Adolph Lindenhan (* 29. April 1804; † 1861 in Cuxhoben) weer en däänsch-düütschen Politiker. He weer von 1841 af an Stadtpräsident in Glückstadt un later von 1855 bet 1861 Börgermeester von Oterndörp. He hett an’n 26. November 1847 Sophie Martine Flindt freet, de aver al een Johr later, an’n 3. September 1848 doodbleven is. He sülvs is 1861 doodbleven, korte Tied nadem he as Börgermeester von Oterndörp afsett worrn is.
Gregor III. (* Syrien; † 28. November 741 in Rom) weer Paapst van 731 bit 741. Gregor III. wurr an’ 18. März 731 to’n Paapst wählt. As ok all ünner sien Vörganger Gregor II. keem dat ok ünner hüm to swoor Utnannersetten mit Byzanz. Nahdem he Kaiser Leo III. in’n Verloop vun den Byzantienschen Billerstriet exkommunizeert harr, wurrn de Bisdömer vun Sizilien, Ünneritalien un Illyrien vun den Kaiser in’t ökumeenschen Patriarchat vun Konstantinopel ingleedert. Gregor hett doruphen den Kuntakt mit Byzanz afbraken. To glieker Tiet drungen de Langobarden in Italien wieder vör. Gregor III. Hett doruphen as eerst Paapst dat Frankenriek um Hülp beden, aver ahn Spood. Liekers wurr to Gregor sien Tiet de Bindung vun de Germanen an de Kathoolsche Kark starker – Bonifatius wurr 732 Arzbischop un 738 pääpstlich Legat för Germanien. 732 hett dat Gregor III. ünnerseggt, Peerfleesch to eten. Gregor III. is an’ 28. November 741 storven. Sien kathoolsch Gedenkdag is de 28. November. Ünner Gregor III. wurr dat Fest vun all Hilligen för Rom up den 1. November leggt. Rudolf Schieffer: Gregor III. In: Lexikon des Mittelalters, Bd. 4 (1989) Sp. 1667. Gregor III.. Mehr Biller, Videos oder Audiodateien to’t Thema gifft dat bi Wikimedia
Stephan Feck (* 17. Februar 1990 in Leipzig) is en düütschen Waterspringer. Feck geiht för den SC DHfK Leipzig an’n Start un maakt de Disziplinen Kunstspringen vun’n 1 m- un 3 m-Brett. Tosamen mit sien Kameraad Patrick Hausding maakt he butendem ok 3 m-Synchroonspringen, womit he al ’n beten Spood harr. In’t Johr 2009 weer he to’n eersten mol bi de Swemmweltmeesterschoppen dorbi. Dor is he mit Hausding tosamen Föffter worrn. Bi de Swemmeuropameesterschoppen 2010 in Budapest as ok 2011 in Turin hebbt se beide molen de Sülvermedaille in’t 3 m-Synchroonspringen wunnen. 2011 is Feck bito Föffter vun’n 1 m-Brett worrn un Söventer vun’t 3 m-Brett. Bi de Weltmeesterschoppen 2011 is he mit Hausding wedder op’n föfften Platz kamen. Op natschonale Even is Feck siet 2007 tosamen söss mol Düütsche Meester wesen. Bi de Olympischen Spelen 2012 in London weer he in’n Wettkamp vun’t 3 m-Brett mit dorbi. Traineert warrt he vun Uwe Fischer, de Vadder vun Heike Fischer. Sportlerporträt vun’n DSV
Christian Hans Kuhnke (* 14. April 1939 in Berlin) is en ehmalger düütsch Tennisspeler. 1964 hett de Linkshänder bi de internatschonal düütsch Tennismeesterschapen an’ Hamborger Rode Boom in en rein düütsch gegen Wilhelm Bungert, mit de tosommen he in de 1960er un 70er Johren as best düütsch Tennisspeler gull, verloren. Buterdem harr he all tosommen 32 Insatzen för de düütsch Daviscupmannschap. Tosommen mit Bungert hett Kuhnke 1970 dat Daviscaup-Finale gegen de US-amerikaansch Mannschap glatt mit 0:5 verloren. Ok, wenn se verloren hebbt, weer dat bit dorhen de gröttste Spood vun en düütsch Mannschap in dissen Wettstriet. Sien persönlich gröttsten Erfolge in Wimbledon weern dat Recken vun dat Veertelfinale 1963 un 1964. Tosommen mit Wilhelm Bungert hett he ok noch dat Düppelfinale 1962 bi de Frend Open bestreeden, se verloren aber gegen de beid Australier Roy Emerson un Neale Fraser mit 6:3, 6:4, 7:5 (ut de Sicht vun Emerson/Fraser). Nah dat Enn’ vun sien aktiv Loopbahn wurr de Jurist mit Doktertitel Afkaat in München. Thomas Zellmer: „Niemals ein Problem mit "dem Schwierigen"“; Der Tagesspiegel van’ 15. Mai 1998. ATP-Profil (engelsch) ITF-Profil (engelsch) Davis Cup-Statistik vun Christian Kuhnke (engelsch)
Dimitri Peters (* 4. Mai 1984 in Gljaden, Russland) is en düütschen Judoka, de in de Gewichtsklass bit 100 kg strieden deit. Peters is in Russland boren. He keem 1992 in’t Öller vun 7 Johren na Düütschland. As he 11 Johr oolt weer, hett he in Rodenborg (Wümm) mit Judo anfungen. Siet 2002 traineert Peters in Hannober, woneem he ok sien Beroop as Industriemechaniker lehrt hett. Vun’n Harvst 2006 her is he bi de Sportföddergrupp vun de Bundswehr. Bi de U-23-Europameesterschoppen hett he 2005 den Titel wunnen un wunn een Johr later Bronze in Tampere bi de Europameesterschoppen. En wietere Bronzemedaille hett he 2011 bi de Europameesterschoppen in İstanbul mit de Mannschop wunnen. 2012 hett he an de Olympschen Spelen in London deelnahmen. Ok dor hett he Bronze wunnen. 2005: Europameester vun de U23 2006: 3. Platz bi de Europameesterschoppen 2011: 3. Platz mit de Mannschop bi de Europameesterschoppen 2012: Bronzemedaille bi de Olympschen Spelen in London Websteed vun Dimitri Peters Portrait bi’n Judobund
Anton „Toni“ Turek (* 18. Januar 1919 in Duisburg; † 11. Mai 1984 in Neuss) weer en düütsch Footballspeler un Weltmeester van 1954. Turek speel as Kind un in de Jöögd bi den Duisburger SC 1900 un wessel 1938 to TuS Duisburg 1848/99. Later speel de lernt Backer as Dorhöder ünner annern för de Süd-Böverligisten Eintracht Frankfurt (1946/47) un TSG Ulm 1846 (af 1947), bevör he 1950 to Fortuna Düsseldörp wessel. Sien Loopbahn hett he 1956 bi Borussia Mönchengladbach afslooten. Nah Kriegsinsatz un Gefangenschap kreeg Turek eerst mit 31 Johr en Stammplatz in de Düütsch Football-Natschonalmannschap. Eerstmals stunn he bi dat eerste Lännerspeel nah den Tweeten Weltkrieg an' 22. November 1950 in't Door vun de Natschonalelf. He is dormit bit hüüd de öldste Dorhöder bi sien Debüt. Tüschen 1950 und 1954 hett he 20 Lännerspelen maakt. Turek weer bekannt för sien good Oog un hett sück af un to nich mal röhrt, wenn den Ball knapp an dat Door vörbigung. Bundstrainer Sepp Herberger hull hüm för en genialen Sportler mit gelegentlich lichtsinnig Tüüg. In dat Endspeel um de Football-Weltmeesterschap 1954 stunn Turek as öldste Speler vun dat Turnier in't düütsch Door un wurr mit de Mannschap dör den 3:2-Sieg gegen
Miroslav Filip (* 27. Oktober 1928 in Prag; † 27. April 2009 ok dor) weer en tschechisch Schach-Grootmeester. 1953 wurr Miroslav Filip Internationaler Meester. 1954 wurr he in Oslo an dat Spitzenbrett vun der tschechoslowaaksch Mannschap Studentenweltmeester un 1955 Grootmeester. In de 1950er un 1960er Johren hörr he to de Weltspitz un speel tweemal in’ Kandidatenturnier: in Amsterdam 1956 wurr he Achter, in Curaçao 1962 keem he up den söbenten Platz. Dormit weer he tweemal en vun de teihn best Speler up de Welt. Över 20 Johr hörr he to de Natschonalmannschap vun de Tschechoslowakei un speel twalfmal (in de Johren 1952 bit 1974) bi de Schacholympiade, dorvan dreemal an dat eerste Brett. Bi de Olympiade hett he insgeamt 194 Partien speelt un 114 Punkte halt (58,76 %). Filip speel ok dreemal (in de Jhren 1957 bit 1970) för sien Land bi de Europamannschapsmeesterschap un wunn twee Medaillen: Gold 1970 för sien individuelle Leistung an dat tweete Brett un Bronze mit de Mannschaft in dat Johr1957. In de Johren 1950, 1952 un 1954 wunn Filip de Landsmeesterschap vun de Tschechoslowakei. Ok in völ internationalen Turnieren hett he bannig good afsneeden: He keem up den deelten eersten Platz in Prag 1956
Godshem is en Dörp un Gemeen in’n Landkreis Cuxhoben, Neddersassen, mit 479 Inwahners (Stand 31. Dezember 2022). De Oort Godshem deelt sik op in dat Noorderenn, dat Süderenn un dat Karkdörp. Ans gifft dat noch den lüttjere Oortsdeel An’n See. Von Godshem na Oosten to liggt de Balksee. De Naveröörd sünd dat Süderenn von Bülkau, Oppeln un Boomoor in’n Noordoosten, Eekhoffsbarg, Sankt Joost un Stinst in’n Süüdoosten, Ooldbachenbrook in’n Süden, dat Süderenn von Steenau in’n Süüdwesten, dat Noorderenn von Steenau un Mehmstood in’n Westen un Mislag un Helmworth in’n Noordwesten. Navergemenen sünd Bülkau in’n Noordoosten, Stinst in’n Süüdoosten, Steenau in’n Süüdwesten un Helmworth in’n Noordwesten. Godshem kummt 1325 toeerst in de Oorkunnen vör. De Oort weer vör 1885 Deel von dat Amt Oterndörp un weer denn in’n Kreis Hadeln. 1932 is dat an’n Landkreis Land Hadeln kamen un 1977 denn Deel von’n Landkreis Cuxhoben worrn. In’n Eersten Weltkrieg sünd 29 Soldaten ut Godshem fullen oder vermisst un in’n Tweten 83. Godshem is evangeelsch-luthersch präägt un billt mit de Joost-Kark en egen Kaspel. För de Kathoolschen is de Hillig-Krüüz-Kark in Oterndörp tostännig. Dat Wapen von Godshem wiest baven op blauen Grund twee sülvern Pielkruudbläder un ünnen op sülvern Grund een blau
De Samtgemeen Hambargen is en Samtgemeen in’n Landkreis Oosterholt, in de sik fiev Gemenen för dat Afwickeln von de Verwaltenssaken tohoopslaten hebbt. Se hett 11.819 Inwahners (Stand 31. Dezember 2016). De Samtgemeen Hambargen grenzt in’n Noordwesten an de Gemeen Braamst, in’n Noorden an de Gemeen Beverst (de beiden in’n Landkreis Cuxhoben), in’n Noordoosten an de Gemeen Gnarrenborg (in’n Landkreis Rodenborg), in’n Süüdoosten an de Gemeen Worpsweed un in’n Süden un Süüdwesten an de Gemeen Oosterholt-Scharmbeek. De Samtgemeen is 1974 billt worrn. To de Samtgemeen höört de fiev Gemenen: Gemeen Ax Gemeen Hambargen (Sitt von de Verwalten) Gemeen Holste Gemeen Lübbs Gemeen Vollerso De Samtgemeenraat von de Gemeen besteiht vondaag blangen den Samtgemeenbörgermeester ut 26 wählte Raatsliddmaten. De letzte Kommunalwahl weer 2021: Liddmaten 2006: SPD: Bernd Lütjen, Angela Greff, Reinhard Kock, Barbara Hillmann, Otto Mester, Heinrich Oetting, Willi Reitzig,Günter Drews, Günter Renken, Manfred Kühn, Helmut Haase, Marita Larionovs, Uwe Böttjer, Wilfried Fischer, Eckehard Schütt, Roland Degenhardt CDU: Sigrid Menning, Dieter Langmaack, Arend Wehmann, Jürgen Rhau, Werner Stark, Arne Schnackenberg, Siegward Gaertner FDP: Dörte Malkison WSH: Gottfried Puckhaber UKA: Katharina Barz 2011: SPD: Reinhard Kock, Angela Greff, Udo Mester, Barbara Hillmann, Gerd Brauns, Heinrich Oetting, Uwe Böttjer, Günter Drews, Günter Renken, Manfred
Nelly Adamson-Landry (* 28. Dezember 1916 in Brügge; † 22. Februar 2010) weer en belgisch un franzöössch (nah hör Heirat) Tennisspelerin. Se wunn 1948 bi de Franzöössch Tennismeesterschapen dat Daameenzel. In dat Finale wunn se gegen Shirley Fry-Ivin mit 6:2, 0:6 un 6:0. Vördem stunn se all 1938 in’t Endspeel, verlor dor aber gegen Simonne Mathieu ut Frankriek mit 0:6 un 3:6. Se weer in hör eerst Ehe mit den US-amerikaanschen Schriever Tod Robbins (1888–1949) verheiratet. Hör anner Ehepartner weern denn de franzööschen Tennisspeler Marcel Renault und Pierre Landry. IC Council|Titel = Décès de Nelly ADAMSON, 23. Februar 2010|Online = http://www.ic-tennis.org/fr/userpages/UserPage139.htm Nelly Adamson-Landry up www.tennis-spieler.com
De Oscars 1939 sünd an’n 23. Februar 1939 in’t Biltmore Hotel in Los Angeles vergeven worrn. Dat weer de ölvte Oscarvergaav, bi de de Filmen ehrt worrn sünd, de in’t Johr 1938 in de Kinos kamen sünd. En offiziellen Moderater hett dat in dat Johr nich geven. An’n fakensten vörslahn weer de Film You Can’t Take It with You, de in söven Kategorien nomineert weer. An fakensten, neemlich dreemol, hett de Film The Adventures of Robin Hood wunnen. Frank Capra för You Can’t Take It with You (dt.: Lebenskünstler) Hal B. Wallis un Henry Blanke för The Adventures of Robin Hood (dt.: Robin Hood, König der Vagabunden) Darryl F. Zanuck un Harry Joe Brown för Alexander’s Ragtime Band John W. Considine Jr. för Boys Town (dt.: Teufelskerle) Victor Saville för The Citadel (dt.: Die Zitadelle) Hal B. Wallis un Henry Blanke för Four Daughters (dt.: Vater dirigiert) Frank Rollmer un Albert Pinkovitch för La Grande illusion (dt.: Die große Illusion) Hal B. Wallis un Henry Blanke för Jezebel (dt.: Jezebel – Die boshafte Lady) Gabriel Pascal för Pygmalion (dt.: Pygmalion: Der Roman eines Blumenmädchens) Louis D. Lighton för Test Pilot (dt.: Der Testpilot) Frank Capra för You Can’t Take It
Haller is de Familiennaam von Hanne Haller (1950–2005), düütsche Sängerin, Kumponistin, Ledermakerin, Produzentin un Toonmeestersche, Helmut Haller (* 1939), düütschen Footballspeler, Martin Haller (1835–1925), düütschen Architekt, Martin Haller (* 1959), öösterriekschen Journalist un Schriever, Martin Haller (* 1983), düütschen Politiker, Martin Joseph Haller (1770–1852), düütschen Koopmann, René Haller (* 1933), Swiezer Agrarwetenschopper, René Haller (* 1973), öösterriekschen Footballspeler, Valerie Haller (* 1970), düütsche Moderatorin un Börsenreporterin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Scots is ’n Süsterspraak vun dat Engelsche. Se sünd beide vun dat Ooltengelsche afkamen, dat Schottsche vun de northumberschen Dialekten, de in ole Tieden in Noordengland (besünners in Northumberland) un in Oostschottland bruukt wöörn. In Schottland was dat Oolt-Scots ’n lange Tied de Hoff- un Amtspraak. Dat Gäälsche keem so üm un bi in’t 4. Johrhunnert mit de Skoten ut Irland na Schottland un fünd tomehrst in’n Westen un in de Bargen sien Heimaat. Vör dat Kamen vun Scots un Gäälsch snacken de Minschen vun Schottland tomehrst Piktisch, in’n Westen ok Ooltwalisisch, beide brietsch-keltsche Spraken. Scots is nich „Schottsch Engelsch“ (Scottish English) un ok nich „Schottsch Gäälsch“ (Scottish Gaelic, Gàidhlig). Ne, dat is en egenstännige Spraak un deit nu in Schottland ok vun Amt ut as egenstännig gellen. Scots is de Spraak vun de mehrsten Gedichten vun Robert Burns (Scots Rabbie Burns, 1759–1796) un en Barg annere schottsche Dichterslüüd. Een schottschen Utdruck is in de hele Welt bekannt: Auld Lang Syne („ole, lang vergahne Tiet“) vun Burns sien Fründschopsleed, dat nu allerwegens an ’n Ooltjohrsavend sungen warrt.
De Oscars 1940 sünd an’n 29. Februar 1940 in’t Ambassador Hotel in Los Angeles vergeven worrn. Dat weer de twölvte Oscarvergaav. Vergeven warrt de Pries an Filmen ut dat Vörjohr, in dissen Fall also vun 1939. Modereert weer de Vergaav to’n eersten mol vun Bob Hope. Butendem geev dat nu ok bekannte Lüüd, de in de enkelten Kategorien de vörslahn Kandidaten präsenteert hebbt. De hele Vergaav weer domineert vun den Film Gone with the Wind, de alleen in teihn Kategorien wunnen hett – vun föffteihn för de he nomineert weer. De Speelbaas Victor Fleming, de as beste Speelbaas uttekent worrn is, hett de Vergaav boykotteert. De Grünnen dorför sünd aver nich kloor. Victor Fleming för Gone with the Wind (dt.: Vom Winde verweht) David Lewis för Dark Victory (dt.: Opfer einer großen Liebe) Victor Saville för Goodbye, Mr. Chips (dt.: Auf Wiedersehen, Mr. Chips) Leo McCarey för Love Affair (dt.: Ruhelose Liebe) Frank Capra för Mr. Smith Goes to Washington (dt.: Mr. Smith geht nach Washington) Sidney Franklin för Ninotchka (dt.: Ninotschka) Lewis Milestone för Of Mice and Men (dt.: Von Mäusen und Menschen) Walter Wanger för Stagecoach (dt.: Ringo) Mervyn LeRoy för The Wizard of Oz (dt.: Das zauberhafte
Dit Woort hett noch annere Bedüden: kiek dorför ünner Johannes Aigner. Hannes Aigner (* 19. März 1989 in Augsborg) is en düütschen Kanusportler. Aigner is 1997 mit’n Kanuslalom bi’n Augsborger Kajakvereen anfungen. He warrt as Sportsoldat vun de Bundswehr föddert un leevt in Augsborg. He hett sik in’t Johr 2012 gegen de natschonale Konkurrenz dörsett un sik för de Olympschen Spelen in London qualifizeert. Dor hett he in de Klass Eener-Kajak de Bronzemedaille wunnen.. 2012 Europameesterschoppen: 3. Platz K1 Olympische Sommerspelen: Bronzemedaille (3. Platz K1) www.london2012.com Hannes Aigner. Mehr Biller, Videos oder Audiodateien to’t Thema gifft dat bi Wikimedia Commons. Kortöversicht bi’n DKV